दिल्ली के इंडिया गेट से लेकर दुबई तक प्रमोशन करने पहुंचे कार्तिक आर्यन
बुर्ज खलीफा पर दिखाया गया शहजादा का ट्रेलर, Karthik Aryan's film will be released on 17 February 2023
कार्तिक आर्यन इन दिनों अपनी अपकमिंग फिल्म शहजादा को प्रमोट करने में कोई कसर नहीं छोड़ रहे हैं। एक्टर ने फिल्म का प्रमोशन दिल्ली के इंडिया गेट से लेकर दुबई के बुर्ज खलीफा तक कर दिया है। हाल ही में कार्तिक ने दिल्ली के इंडिया गेट, आगरा के ताजमहल पर फिल्म का प्रमोशन किया था। अब इसके बाद फिल्म के ट्रेलर को दुनिया की सबसे ऊंची इमारत बुर्ज खलीफा पर दिखाया गया है। जिसका एक वीडियो एक्टर ने अपने सोशल मीडिया अकाउंट पर शेयर किया है।
कार्तिक फिल्म को प्रमोट करने के लिए बुर्ज खलीफा पहुंचे थे। इस दौरान वह काफी एक्साइटेड नजर आ रहे हैं। कार्तिक ने प्रमोशन के दौरान अपने फैंस से भी मुलाकात की और सेल्फी क्लिक करवाई।
17 फरवरी, 2023 को रिलीज होगी फिल्म
कार्तिक आर्यन की फिल्म का निर्देशन रोहित धवन ने किया है। जिसमें कार्तिक, कृति सेनन, मनीषा कोइराला, परेश रावल, रोनित रॉय और सचिन खेडेकर मुख्य किरदार में नजर आने वाले हैं। इसका म्यूजिक प्रीतम ने दिया है, जिसे भूषण कुमार, अल्लू अरविंद, अमन गिल और कार्तिक आर्यन ने निर्मित किया है। बता दें, 'शहजादा' 17 फरवरी, 2023 को सिनेमाघरों रिलीज हो रही है।